
1. CHARAKTERISTIKA PREDMETU


Dejepis spolu s humánnou zložkou zemepisu a občianskou výchovou tvorí vzdelávaciu oblasť spoločenskovedných predmetov. Je v nej však samostatným predmetom a spolu s nimi v integratívnych vzťahoch predstavuje jeden z významných prostriedkov procesu humanizácie žiakov. V jeho priebehu si žiaci postupne osvojujú kultúru spoločenskej komunikácie a demokratické spôsoby svojho konania na základe oboznamovania sa s vývojom ľudskej spoločnosti najmä z hľadiska aspektu konajúcich osôb, či skupín ľudí a tiež prostredníctvom pohľadov na dôležité formy života spoločnosti v jednotlivých historických obdobiach. 
Hlavnou funkciou dejepisu je kultivovanie historického vedomia žiaka ako celistvej osobnosti a uchovanie kontinuity historickej pamäti v zmysle odovzdávania historickej skúsenosti či už z miestnej, regionálnej, celoslovenskej, európskej alebo svetovej perspektívy. Súčasťou jej odovzdávania je predovšetkým postupné poznávanie takých historických udalostí, dejov, javov a procesov v priestore a čase, ktoré zásadným spôsobom ovplyvnili vývoj slovenskej spoločnosti a premietli sa do obrazu našej prítomnosti. Pričom kladie dôraz na dejiny 19. a 20. storočia, v ktorých môžeme nájsť z väčšej časti korene súčasných spoločenských javov i problémov. 
Takto vedie žiakov k úcte k vlastnému národu, k rozvíjaniu vlastenectva ako súčasti kultivovania ich historického vedomia, v ktorom rezonuje i úcta k iným národom a etnikám, rovnako tak rešpektovanie kultúrnych a iných odlišností, ľudí, rôznych diverzifikovaných skupín a spoločenstiev. Prispieva tak k rozvíjaniu hodnotovej škály demokratickej spoločnosti. Rovnako dôležitosť pripisuje aj demokratickým hodnotám európskej civilizácie.

2. [bookmark: page2]CIELE PREDMETU


 Za základnú cieľovú kategóriu výučby dejepisu považujeme tvorbu štúdijných predmetových, medzipredmetových kompetencií – spôsobilostí, schopností využívať kvalitu získaných znalostí v rôznych poznávacích i praktických situáciách, ktoré umožnia žiakom, aby nepristupovali k histórii len ako k uzavretej minulosti, ale aj k rozvíjaniu celej škály kompetencií (spôsobilostí) klásť si v aktívnej činnosti kognitívne rôznorodé otázky, pomocou ktorých sa cez prizmu prítomnosti pýtajú na minulosť a vytvárajú si tak postupne vlastný názor. 
Významným prostriedkom k tomu je súbor primeraných školských historických prameňov (aj exemplárne mnohostranných), ktorý sa považuje za integrálnu súčasť didaktického systému výučby dejepisu i dejepisných učebníc na základných školách..

Základné predmetové kompetencie (spôsobilosti) 
Žiaci si kladú otázky: 
- použijú ich na osvojovanie daných významov, ktoré súvisia s riešením základných operácií: 
· s historickým časom 
· zaraďovať historické udalosti, javy, procesy a osobnosti chronologicky 
· zaraďovať historické udalosti, javy, procesy a osobnosti synchrónne 
· rozpoznať postupne nerovnomernosť historického vývoja 
· využívať medzníky ako prostriedok orientácie v minulosti 

· s historickým priestorom 
· rozlišovať miestny, regionálny, národný, globálny historický priestor 
· zaraďovať historické udalosti, javy, procesy a osobnosti priestorovo 
· rozpoznať podmienenosť medzi historickým priestorom a spôsobom života a
obživy človeka, spoločnosti 

· s historickými faktami, udalosťami, javmi a procesmi a ich hodnotiacim posudzovaním 
· vymedziť jednotlivú historickú udalosť, jav, proces, osobnosť 
· popísať jednotlivé historické udalosti, javy, procesy, osobnosti na základ
určujúcich znakov 
· rekonštruovať konanie a postoje ľudí v minulosti 
· skúmať konanie ľudí v daných podmienkach a vysvetľovať ho 
· určiť príčiny jednotlivých historických udalostí, javov, procesov 
· vymedziť dôsledky jednotlivých historických udalostí, javov, procesov 
· rozpoznať charakteristické znaky jednotlivých historických období 
· rozpoznať základné faktory, ktoré ovplyvňovali historický vývoj 

- aplikujú ich v nových situáciách, v „skúmateľských“ postojoch a pracovných postupoch pri vyšetrovaní, pátraní v školských historických písomných, obrazových, grafických a hmotných prameňoch - stopách po minulosti 
· pri vymedzovaní predmetu skúmania 
Žiaci vymedzia, čo môžu skúmať pri priamom pozorovaní pästného klinu.
 
· pri vytvorení plánu skúmania 
Žiaci zostavia plán skúmania pästného klinu.

· pri komunikácii v tíme o výsledkoch skúmania 
Žiaci v pracovnom tíme zhrnú výsledky svojho skúmania pästného klinu ako najstaršieho pracovného nástroja.
 
· pri vytvorení záznamu zo skúmania 
Žiaci v pracovnom tíme urobia záznam o skúmaní pästného klinu pri vyhľadávaní relevantných informácií. 
- z rôznych zdrojov – textov verbálnych, obrazových, grafických, i z textov kombinovaných 
- z učebníc, cvičebníc, pracovných zošitov, slovníka cudzích slov, atlasov, novín, časopisov, webových stránok 

3. [bookmark: page3]TEMATICKÉ CELKY, OBSAHOVÝ ŠTANDARD, VÝKONOVÝ ŠTANDARD

Prvá svetová vojna: 11 h 
Témy: Prvá svetová vojna, Osudné výstrely zo Sarajeva, Svet zachvátený vojnou, Svetová vojna a Slováci, Slovenský a český zahraničný odboj, M.R. Štefánik, Oslobodené Slovensko,
 Ako sa rodil mier
 
Pojmy: Dohoda, Trojspolok, front, zázemie, československé légie, Parížska mierová konferencia, nástupnícke štáty po prvej svetovej vojne, Československá republika 

Žiak na konci 9. ročníka základnej školy vie/chápe: 
· podstatu vojen z historického hľadiska.  Vie rozpoznať príčiny, zámienky vojen, ich 
dôsledky pre ľudstvo. Rozdelenie Európy – Dohoda a Trojspolok 
· dopad Sarajevského atentátu pre Európu. Kriticky analyzovať príčiny vzniku a ciele Dohody a Trojspolku
· priebeh vojny, najdôležitejšie bojiská vojny, vie ako sa bojovalo na východnom
a západnom fronte, vie ako skončila prvá sv. vojna opísať dobrovoľnícke výpravy a posúdiť ich význam a význam SNR 
· úlohu Slovenska ako súčasť R-U v prvej svetovej vojne, vie aká bola v tej
dobe slovenská spoločnosť, ako sa zachovali slovenskí politici v danom období
· charakterizovať postoj Slovákov k vojne a ich súčasť pri formovaní 1.ČSR
· charakterizovať osobu M.R. Štefánika a jeho veľký podiel na vzniku ČSR. Významný predstaviteľ ČSNR a jeden z najvýznamnejších Slovákov v dejinách, zakladateľ čs. légií
· príčiny rozchodu Slovákov s Uhorskom, vytvorenie spoločného štátu s Čechmi. Význam Martinskej deklarácie pri vzniku ČSR
· význam Parížskej mierovej konferencie, vysporiadanie sa s porazenými štátmi a rozpad monarchií, vznik nových štátov v Európe

Medzivojnová Európa: 22 h
Témy: Medzivojnová Európa, Nové štáty na mape Európy, Slovensko vstupuje do česko-slovenského štátu, Bratislava – hlavné mesto Slovenska, Ako sa Lenin dostal k moci, Mussolini a jeho čiernoodenci, Hitlerova diktatúra v Nemecku, Slovensko hľadá svoju cestu, Zápas o každodenný chlieb, Nepoznaná sloboda, Škola – základ života, Spoluobčania či protivníci, Míľniky vedy a techniky, Zlaté dvadsiate roky?, Nové cesty umenia a architektúry
Kultúrny rozlet Slovenska, Mračná nad Česko-slovenskom, Rozbitie Česko-slovenskej republiky,

Pojmy: Česi, Slováci, národnostné menšiny, kultúra, spolky, školstvo, centralizmus, autonómia 

Žiak na konci 9. ročníka základnej školy vie/chápe: 
· súvislosť udalostí v danom období, vie ako vyzerala Európa a svet po r. 1918, špecifikovať postavenie Slovákov v R -U 
· vysvetliť pojem versaillský systém a pomocou mapy rozprávať o novom usporiadaní Európy 
· opísať vznik ČSR, vie vysvetliť význam 28. a 30. októbra 1918 pochopiť úlohu Martina a význam Martinskej deklarácie
· ako vyzerala Bratislava v danej dobe, prečo bola zvolená za hlavné mesto, ako sa rozvíjala v danom období
· charakterizovať osobnosť V.I. Lenina a príčiny uchopenia moci z jeho strany
· opísať príčiny vzniku fašizmu a vysvetliť tento pojem
· vysvetliť príčiny Hitlerovho mocenského rozpínania a jeho vojenské útoky proti EU, vie vymenovať príčiny vzniku nacizmu a vysvetliť jeho podstatu
· čo znamenal pre Slovensko vstup do spoločného ČSR, akú úlohu sme zohrávali v spoločnom štáte
· uviesť podstatné znaky politického a hospodárskeho štáte –  aký bol politický život
· pozitíva aj negatíva spoločného štátu
· aké boli dôsledky maďarizácie pre slovenské školstvo, ako sa budovali slovenské školy, aké Univerzity vznikli na našom území
· pozitíva aj negatíva spoločného štátu
· charakterizovať nové vedecké a technické objavy
· vymenovať  aspoň 6 osobností z oblasti filmu, rozhlasu, opery, ktorí v tej dobe písali históriu
· vysvetliť nové znaky a nové smery v umení a architektúre
· základné fakty o vede, kultúre a školstve , vie ako vzniklo Slovenské národné divadlo, Slovenský rozhlas
· vie  uviesť príčiny a dôsledky mníchovskej dohody pre vývin v ČSR
· objasniť vznik Slovenskej republiky

Druhá svetová vojna: 12 h 
Témy: Druhá svetová vojna, Európa - obeť diktátorov, Život v okupovanej Európe, Vznik nového štátu, Nový štát na mape Európy, Život v Slovenskom štáte, Aký bol Slovenský štát?, Veľmoci proti Hitlerovi, Slovenské národné povstanie, Porážka Nemecka a jeho spojencov

Pojmy: fašistická os, protihitlerovská koalícia, totálna vojna, protifašistický odboj, holokaust, koncentračné tábory, totalitný režim, židovský kódex, deportácie, odboj, Slovenské národné povstanie 

Žiak na konci 9. ročníka základnej školy vie/chápe: 
· aká bola druhá svetová vojna, jej význam pre dnešný svet, hrôzy, ktoré po sebe zanechala, následky nehoráznych charakterov na ľudských životoch a obrovské materiálne škody
· uviesť príčiny II. svetovej vojny
· opísať hospodársky vývoj, snaží sa pochopiť rozdielnosť názorov na dané obdobie, vie opísať život ľudí v danej dobe
· vysvetliť zmluvu o ochrannom pomere medzi Nemeckom a SR, vie charakterizovať politický systém SR a pochopiť jeho smerovanie
· vysvetliť základné črty SR, jej Ústavu, predstaviteľov,  žiak vie vysvetliť klady a zápory SR
· opísať hospodársky vývoj, snaží sa pochopiť rozdielnosť názorov na obdobie 1939 – 1945
· vysvetliť základné črty SR, jej Ústavu, predstaviteľov, žiak vie vysvetliť klady a zápory SR, najmä riešenie tzv. židovskej otázky
· analyzovať priebeh II. svetovej vojny, vie opísať zásadný zvrat v bojoch, vie uviesť príklady nacistického teroru a pochopiť jeho dôsledky, vie opísať odboj voči fašizmu vo svete, pozná základné údaje o začiatku a konci II. sv. vojny
· charakterizovať domáci a zahraničný odboj, vie opísať prípravy, priebeh, a výsledky SNP, vie uviesť základné údaje o oslobodzovaní
· charakterizovať koniec 2 sv. vojny, vie ako kapitulovali porazené štáty Nemecko, Taliansko, Japonsko, vie kedy a za akým účelom bola použitá prvá atómová bomba

Svet po druhej svetovej vojne: 16 h 
Témy: Svet po druhej svetovej vojne, Rozdelenie Európy, Návrat Slovenska do obnovenej ČSR, Pod Stalinovým tieňom, Na západ od železnej opony, Na východ od železnej opony, Sovietizácia Československa, Koniec kolonializmu, Rovnováha strachu, Dve tváre komunistickej totality, Neúspešný pokus o reformu, Umŕtvená spoločnosť, Svetlá a tiene civilizácie, Umenie „salónov a ulíc, Slovenská kultúra v podmienkach totality, Koniec nehybnosti

Pojmy: OSN, superveľmoci: USA, ZSSR, železná opona, studená vojna, hospodárske a vojenské bloky, hrozba jadrovej vojny, dekolonizácia, svet ako „globálna dedina“, Február, politické procesy, znárodnenie, kolektivizácia, industrializácia, Pražská jar, „normalizácia“, Charta 77, disident, sviečková manifestácia, nežná revolúcia 

Žiak na konci 9. ročníka základnej školy vie/chápe: 
· obraz sveta po vojne a vie si zobrať poučenie, ako sa ľudia dajú ovplyvniť a zmanipulovať a ako dokážu učiniť hrozné veci pod vplyvom demagógie
· opísať ukončenie II. svetovej vojny a povojnové usporiadanie sveta, vie pochopiť úlohu Marshallovho plánu
· ako prebiehalo oslobodzovanie Slovenska od nemeckých vojsk, ako vyzerala obnova hraníc z roku 1938 aký bol v tom období politický život, vytvorenie Košického vládneho programu, kto bol gen. Ľudvík Sloboda, vie ako vyzeralo Slovensko v tom období, ako sa začala republika obnovovať
· pochopiť pojem železná opona, studená vojna
· ako prebiehalo rozdelenie Nemecka medzi 2 superveľmoci, prečo mali ľudia a svet obavy zo Stalinovej expanzie, kde sú začiatky európskej integrácie
· čo bola sovietizácia strednej a východnej Európy, pojem „železná opona“, čo bola rada vzájomnej hospodárskej pomoci
· vysvetliť príčiny zmeny orientácie ČSR a neblahé následky z toho vyplývajúce. Vie porovnať fašizmus a komunizmus. Ukázať mnohé ich spoločné črty, napríklad aj porovnaním Hitlera  Stalina.
· pochopiť význam Helsinskej mierovej konferencie
· uviesť prejavy studenej vojny
· vysvetliť klady a zápory komunistickej diktatúry
· čo, kto bola tzv. Pražská jar a osobnosť Alexandra Dubčeka čo znamenala pre náš štát
· vysvetliť  prečo sa bála spoločnosť politického systému na našom území, ako nás ovplyvňoval ZSSR
· priblížiť  nedávne udalosti, ktoré dodnes ovplyvňujú náš život a určite budú ovplyvňovať aj život ďalšej generácie, ako boli atómový a kozmický vek
· aké bolo umenie a kultúra vtedajšej doby vo svete – pop-art a abstrakcionizmus, pozná najvýznamnejšie osobnosti filmu, kultúry a hudby – Beatles, J. Dean, M. Monroe
· pochopiť spoločenský život danej doby v najdôležitejších jeho sférach, vie aký bol kultúrny život v danom období
· rozprávať o procese rozpadu ZSSR a jeho dôsledkoch

Dejiny súčasnosti: 5 h 
Témy: Prevratný rok 1989, Na ceste k Európskej Únii a na ceste k demokracii a samostatnosti, Na ceste k demokracii a samostatnosti, Vstup Slovenska do EU a NATO

Pojmy: parlamentná demokracia, rozdelenie Československa, vznik Slovenskej republiky, vstup Slovenskej republiky do NATO a Európskej únie 

Žiak na konci 9. ročníka základnej školy vie/chápe: 
·  svetovú a najmä európsku situáciu v roku 1989, najmä opätovné zjednotenie Nemecka, pád berlínskeho múru, čo znamenal rozpad Juhoslávie
· predpoklady vzniku zjednotenej Európy do európskej Únie – zásluhou najmä  J. Monnet, R. Schuman, K. Adenauer. Vznik spoločnej európskej meny eura. Chápe významný deň v našich národných dejinách a to 17. 11. 1989 – a situáciu ktorá nasledovala potom, pozná najvýznamnejšie osobnosti danej doby – A. Dubček, V. Havel, M. Kováč
· význam pre našu krajinu vstup do severo-atlantickej aliancie- NATO a do EU, osobnosti ako. G. Verheugen, Ján Fígeľ, nová finančná mena – euro

4. PRIEREZOVÉ TÉMY

Environmentálna výchova (ENV), Multikultúrna výchova (MUV), Osobnostný a sociálny rozvoj (OSR), Výchova k manželstvu a rodičovstvu (VMR), Mediálna výchova (MEV), Ochrana života a zdravia (OŽZ), Finančná gramotnosť (FIG), Čitateľská gramotnosť(ČIG), 

5. METÓDY A FORMY PRÁCE – STRATÉGIE VYUČOVANIA

Základnou vzdelávacou stratégiou na predmete dejepis je snaha prostredníctvom obsahu uchovať kontinuitu tradičných hodnôt našej spoločnosti v súlade s aktuálnymi integračnými procesmi, viesť k vnímaniu vlastenectva a národnej hrdosti v kontexte európanstva a multikulturizmu.
Cieľom dejepisu je zoznámiť žiakov s vývojom ľudskej spoločnosti, s najvýznamnejšími spoločenskými javmi a procesmi, ktoré sa premietajú do každodenného života a vnímať svet integrujúco vo vzájomnom vzťahu medzi prírodou a spoločnosťou. Poznanie minulosti svojho národa ako aj národov Európy a sveta, je predpokladom k získaniuzákladných kompetencií, ktoré patria ku kľúčovým vo vzdelávaní. Žiaci cez poznanie najbližšieho prostredia (rodina, škola), ktorého sú súčasťou, získavajú základné vedomosti o svojom najbližšom spoločenskom prostredí, o miestnej obci, regióne a o ostatných regiónoch Slovenska. Oboznamujú sa s obyvateľmi, ich tradíciami a zvykmi, so svetom detí i dospelých, osvojujú si pravidlá a normy správania doma, v škole a na verejnosti. Učia sa orientovať v čase, časových údajoch, histórii vlastnej rodiny, svojej vlasti i ľudskej spoločnosti. Vedú sa k pochopeniu vlastného miesta a roly v spoločnosti, ako aj k tomu, aby svojimi postojmi a konaním prejavovali občiansku aktivitu, vlastenectvo, zodpovednosť k sebe, svojim blízkym, národu a celej spoločnosti. Vychováva žiakov k láske k vlasti a súčasne rozvíja a upevňuje vedomie príslušnosti k európskemu civilizačnému a kultúrnemu prostrediu.
Vzdelávanie na hodinách dejepisu  otvára priestor pre kultivovanie individuálnych a spoločenských spôsobilostí (kompetencií), učí vidieť veci a javy vo vzájomných súvislostiach, ponúka argumenty, inšpiruje k tvorivému riešeniu otázok dôležitých pre vzdelanostnú spoločnosť. Rozvíja myšlienkové operácie, praktické zručnosti a vedomie vlastnej identity žiaka.
Metódy práce:
Motivačné metódy: motivačné rozprávanie, motivačný rozhovor, motivačný problém, motivačná demonštrácia
Heuristická: rozhovor, riešenie úloh, učenie sa riešením problémov
Expozičné metódy: rozprávanie, opis, vysvetľovanie , projekt
Demonštračné metódy: pozorovanie, manipulácia s predmetmi, demonštračný experiment
Situačná metóda: riešenie problémového prípadu reálnej situácie so stretom záujmov
Aktivizujúce metódy: diskusia, situačná metóda, didaktické hry, kooperatívne vyučovanie,
žiacky experiment
Fixačné metódy: opakovanie, precvičovanie

Formy práce 
· Práca s učebnicou - čítanie s porozumením, spracovanie textových informácií, učenie sa z textu, orientácia v štruktúre textu, vyhľadávanie, triedenie, využívanie podstatných informácií 
· Práca s mapou (atlasom) - orientácia na mape a v priestore, čítanie legendy, značiek na mape 
· Samostatné učenie prostredníctvom informačnej a komunikačnej techniky 
· Didaktické hry (sebarealizačné aktivity na uplatnenie záujmov a spontánnosti) 
· Individuálna práca 
· Skupinová práca 
· Diskusia 
· Beseda

6. HODNOTENIE PREDMETU

Na konci každého klasifikačného obdobia sú žiaci na vysvedčení hodnotení klasifikačným stupňom podľa platnej klasifikačnej stupnice – výborný, chválitebný, dobrý, dostatočný, nedostatočný (Metodický pokyn č. 22/2011 č. 2011-3121/12824-4-921 na hodnotenie žiakov základnej školy a Príloha č. 2 k metodickému pokynu č. 22/2011 – Zásady hodnotenia žiaka so zdravotným znevýhodnením začleneného v základnej škole). 

Žiaci budú v predmete dejepis hodnotení vymenovanými formami za stanovených podmienok:

1) Verbálnou formou: 
Kontrola úrovne osvojenia poznatkov žiakom ústnym prezentovaním jeho vedomostí na základe dobrovoľnej odpovede žiaka alebo určenia konkrétneho žiaka učiteľom. Pri verbálnej kontrole zisťovať a hodnotiť najmä osvojenie základných poznatkov stanovených výkonovou časťou vzdelávacieho štandardu.

2) Písomnou formou: 
Kontrola a hodnotenie osvojenia základných poznatkov prostredníctvom:
a) Písomná previerka: 
Kontrola pripravenosti a osvojenia poznatkov žiakom alebo skupiny žiakov písomnou formou z posledných tém vysvetleného učiva. Odporúča sa uplatniť postup zadania otázok učiteľom ústnou alebo písomnou formou v rozsahu 5 až 10 otázok s časovým limitom 10 až 15 minút. Optimálne hodnotenie je na základe percentuálnej úspešnosti podľa kritérií:
	Známka
	Úspešnosť

	 
	OD
	DO

	1
	100,0%
	90,0%

	2
	89,0%
	75,0%

	3
	74,0%
	50,0%

	4
	49,0%
	30,0%

	5
	29,0%
	0,0%










b) Test alebo tematická previerka: 
Na konci tematického celku alebo skupiny podobných učebných tém v časovom limite 20 až 40 min. v rozsahu 15 – 25 otázok zostavených podľa výkonovej časti vzdelávacieho štandardu. Optimálne hodnotenie je na základe percentuálnej úspešnosti podľa predchádzajúcich kritérií.

3) Práca s textom:
Preverovať úroveň samostatnej práce žiakov a schopností práce s textom formou hodnotenia správ zo samostatných pozorovaní podľa kritérií na základe vzájomnej dohody učiteľov (tajničky, mapy, doplňovačky, úroveň úpravy zošita).

4) [bookmark: 7/_Obsah_vzdelávania_(tematické_okruhy_p][bookmark: 8/_Učebné_zdroje:]Prezentácia projektov:
Úroveň kombinovaných verbálnych, písomných, grafických prejavov a komunikatívnych zručností je vhodné kontrolovať a hodnotiť prostredníctvom prezentácie projektov podľa kritérií na základe vzájomnej dohody učiteľov.

Hlavným kritériom hodnotenia žiaka bude:
· individuálne zlepšenie : vo vedomostiach, kognitívnych a psychomotorických schopnostiach, v snahe o lepšie výkony,
· aktivity a tvorivosti pri riešení zadaných úloh,
· systematická príprava na vyučovanie.

Hodnotenie vymedzíme na tieto okruhy:
1. Rozvoj praktických schopností a zručností.
2. Osvojenie si vedomosti.
3. Osobnosť žiaka (s upriamením sa aj na to, s akými podmienkami vstupuje do učebnej
činnosti).
Hodnotenie žiakov sa uskutoční klasifikáciou v rozsahu päť stupňovej klasifikačnej stupnice známkami 1 až 5.
7. UČEBNÉ ZDROJE

Učebnými zdrojmi pri výučbe predmetu dejepis sú : učebnice, encyklopédie, odborná literatúra, CD s historickými filmami a faktami, internet. Prínosom pri vyučovaní je používanie interaktívnej tabule, PC, internetu a prezentácii na IKT a názorných učebných pomôcok (dejepisné mapy, modely, obrazy, fotografie a iné)

[bookmark: 9/_Prierezové_témy:]Doporučenéučebnice:
1. Kováč, D. a kol.: Pátrame po minulosti 9 dejepis. Orbis Pictus, 2012. 
2. Dejepisné atlasy pre ZŠ: Mendelová, Gladkovova, Kunstová, Cangar

Doporučené webové adresy:
1. https://phet.colorado.edu/
2. www.oskole.sk
3. www.planetavedomosti.iedu.sk/
4. http://www.ucebnafyziky.wz.sk/
5. www.youtube.sk
6. http://www.walter-fendt.de/ph14sk/
7. http://www.kvizy.eu/otazky-fyzika


image1.png
V4

ZAKLADNA $KOLA NAMESTOVO
Komenského ul.




image2.jpeg




